Predkladacia správa

Ministerstvo výstavby a regionálneho rozvoja SR predkladá tento iniciatívny materiál na základe súčasného stavu kontraktácie v programe INTERREG III A Slovenská republika-Česká republika (SR-ČR). Vzhľadom na vysoký záujem projektových žiadateľov a z toho vyplývajúci prebytok schválených projektov v rámci opatrenia 2.1. - Budovanie a rozvoj infraštruktúry turizmu je nutné presunúť z opatrenia 2.2. do opatrenia 2.1  849 514 EUR , čím dôjde k uspokojeniu dopytu žiadateľov po tomto opatrení. Tento návrh musí byť po prerokovaní vládou SR schválený aj spoločným monitorovacím výborom programu INTERREG III A SR-ČR.   

Návrh materiálu bol predložený na medzirezortné pripomienkové konanie. Vyhodnotenie pripomienkového konania je uvedené v prílohe materiálu.
Návrh materiálu nemá žiadny finančný, ekonomický, environmentálny vplyv, vplyv na zamestnanosť ani podnikateľské prostredie a  z toho dôvodu sa doložka vplyvov nevyhotovuje.